CELEX: C2006/060/04
Language: lt
Date: 2006-03-11 00:00:00
Title: 2006 m. sausio 19 d.  Teisingumo Teismo sprendimas (pirmoji kolegija), Byloje C-330/03 (dėl Tribunal Supremo prašymo priimti prejudicinį sprendimą): Colegio de Ingenieros de Caminos, Canales y Puertos prieš Administración del Estado (Laisvas darbuotojų judėjimas — Diplomų pripažinimas — Direktyva 89/48/EEB — Inžinieriaus profesija — Profesinių kvalifikacijų pripažinimas iš dalies — EB 39 ir EB 43 straipsniai)

11.3.2006   
            
            
               LT
            
            
               Europos Sąjungos oficialusis leidinys
            
            
               C 60/2
            
         
      TEISINGUMO TEISMO SPRENDIMAS
   
   (pirmoji kolegija)
   2006 m. sausio 19 d.
   Byloje C-330/03 (dėl Tribunal Supremo prašymo priimti prejudicinį sprendimą): Colegio de Ingenieros de Caminos, Canales y Puertos prieš Administración del Estado (1)
   
   (Laisvas darbuotojų judėjimas - Diplomų pripažinimas - Direktyva 89/48/EEB - Inžinieriaus profesija - Profesinių kvalifikacijų pripažinimas iš dalies - EB 39 ir EB 43 straipsniai)
   (2006/C 60/04)
   Proceso kalba: ispanų
   Byloje C-330/03 dėl 2003 m. liepos 21 d.Tribunal Supremo (Ispanija) sprendimu, kurį Teisingumo Teismas gavo 2003 m. liepos 29 d., pagal EB 234 straipsnį pateikto prašymo priimti prejudicinį sprendimą byloje Colegio de Ingenieros de Caminos, Canales y Puertos prieš Administración del Estado, dalyvaujant Giuliano Mauro Imo, Teisingumo Teismas (pirmoji kolegija), kurį sudaro kolegijos pirmininkas P. Jann, teisėjai K. Schiemann, N. Colneric, E. Juhász ir E. Levits (pranešėjas); generalinis advokatas P. Léger, kancleris R. Grass, 2006 m. sausio 19 d. priėmė sprendimą, kurio rezoliucinėje dalyje nurodyta:
   
               1.
            
            
               1988 m. gruodžio 21 d. Tarybos direktyva 89/48/EEB dėl bendrosios aukštojo mokslo diplomų, išduotų po bent trejų metų profesinio mokymo ir lavinimo, pripažinimo sistemos nedraudžia to, kad kitoje valstybėje narėje išduoto diplomo turėtojui pateikus prašymą leisti pradėti dirbti pagal kitoje valstybėje narėje reglamentuojamą profesiją, pastarosios valstybės valdžios institucijos tik iš dalies patenkina tokį prašymą, jeigu diplomo turėtojas to prašo, apribodamos leidimo, kurį jos suteikia, veikimo sritį tik tomis profesijos veiklos rūšimis, kuriomis galima verstis pagal pareiškėjo diplomą valstybėje narėje, kurioje diplomas buvo gautas.
            
         
               2.
            
            
               EB 39 ir EB 43 straipsniai nedraudžia valstybei narei neleisti pradėti dirbti iš dalies pagal profesiją, kai suinteresuoto asmens mokymo spragos, lyginant su reikalaujamu mokymu priimančiojoje valstybėje narėje, gali būti veiksmingai užpildomos minėtos direktyvos 4 straipsnio 1 dalyje numatytomis kompensavimo priemonėmis. Tačiau EB 39 ir EB 43 straipsniai draudžia valstybei narei neleisti pradėti dirbti iš dalies, kai to prašo suinteresuotas asmuo ir kai veiklos sričių skirtumai yra tokie dideli, kad iš tikrųjų reikėtų baigti visą mokymą, nebent šis atsisakymas leisti pradėti dirbti iš dalies yra pateisinamas privalomais bendro intereso reikalavimais, užtikrinančiais jais siekiamo tikslo įgyvendinimą, neviršijant to, kas būtina jį pasiekti.
            
         
      (1)  OL C 226, 2003 9 20.